วันนี้มาร้านครั้งแรกเนื่องจากอยากลองร้านหอยทอดใหม่ๆบ้าง เลยเปิดดูวงในหาเจอร้านนี้พอดี เป็นร้านที่ตั้งอยู่หน้าทางเข้าเชียงใหม่แลนด์ตรงเซเว่นพอดี ร้านเปิดตั้งแต่สี่โมงเย็นของทุกวันไม่มีวันหยุดนักขัตฤกษ์ ตัวร้านขายทั้งหอยทอดและผัดไท รวมทั้งอาหารตามสั่งที่เป็นเจและไม่เจ ร้านเป็น 2 คูหาสีส้มๆเหลืองๆ หน้าร้านเป็นครัว ราคากลางๆไม่แพงมาก มาครั้งแรกเลยสั่งไปสองอย่าง น้ำดื่มฟรีเป็นแก้วๆ
1. หอยนางรมทอดกรอบราคา 60 บาท ตัวหอยสดบ้างไม่สดบ้าง ส่วนใหญ่ไม่สด ตัวที่ไม่สดรสจะออกเปรี้ยวๆ ไม่เชิงเป็นหอยทอดคือเป็นไข่ทอดรองกับถั่วงอกข้างบนราดด้วยหอยนางรมผัดในแป้งเปียก รสชาติออกมันๆจืดๆ หวานนิดหน่อย ต้องปรุงด้วยพริกไทป่นหรือซอสพริกเนอะถึงตัดรสเปรี้ยวๆของหอยลงได้ ให้ 2.5/5 พอ
2. ออส่วน 60 บาท เป็นออส่วนหอยนางรม เป็นแป้งเปียกทอดหน่อยแต่แอบเหลวไปนิดถ้าเป็นเนื้อกว่านี้จะอร่อยมากๆ ตัวหอยเหมือนเดิมคือสดบ้างไม่สดบ้าง รสชาติจืดๆออกหวานๆเล็กน้อยต้องปรุงอีกเช่นกัน โดยรวมไม่ค่อยอร่อยเพราะแอบเหลวเกินไป ปริมาณหอยกำลังดี ปริมาณโดยรวมกลางๆ ให้ 2.5/5
ถามว่าแนะนำมั้ย ไม่แนะนำให้มาเพราะรสชาติงั้นๆหอยส่วนใหญ่ไม่สดและไม่ต่างกับร้านข้างทางที่เคยกินแถมๆบางครั้งร้านข้างทางอร่อยและถูกกว่าแถมได้ปริมาณเยอะกว่าอีก ร้านที่เลยตลาดประตูเชียงใหม่ไปทำได้อร่อยกว่าพอควร